ג'סי באקלי

ג'סי באקלי (באנגלית: Jessie Buckley; נולדה ב-28 בדצמבר 1989) היא זמרת ושחקנית אירית. בגיל 18, התפרסמה כאשר השתתפה בתחרות הכישרונות "I'd Do Anything", שם העפילה למקום השני. אחר כך שיחקה בתפקיד אן אגרמן בהפקה מחודשת בווסט אנד של המחזה "מוזיקת לילה זעירה" מאת סטיבן סונדהיים. בטלוויזיה הופיעה באקלי בתפקיד מריה בולקונסקיה בסדרה "מלחמה ושלום" עיבוד לרומן באותו שם מאת לב טולסטוי, ובתפקיד לורנה באו בסדרה "טאבו". באקלי נולדה בעיירה קיל איירן (אנ') שבמחוז קרי, אירלנד; בתם של מרינה קאסידי וטים באקלי. אימה עודדה אותה לשיר והדריכה אותה בצעירותה. היא הבכורה מתוך חמישה ילדים; יש לה אחד צעיר ושלוש אחיות צעירות. היא למדה בבית הספר התיכון אורסולה, בית ספר-מנזר לבנות בלבד בעיירה ת'ורלס (אנ'), מחוז טיפררי, שם אמה עובדת כמורה לפיתוח קול, ושם הופיעה לראשונה בהפקות בית ספר. היא שיחקה במספר תפקידים גבריים בבית הספר, כולל התפקיד הראשי הגברי של טוני במחזמר "סיפור הפרברים" ופרדי טראמפר במחזמר "שחמט" (אנ') בהגיעה לכיתה ח' היא החלה לנגן בפסנתר, קלרינט ונבל באקדמיה המלכותית האירית למוזיקה (אנ') והייתה חברה בתזמורת המילניום של מחוז טיפררי. היא השתתפה בסדנאות קיץ עם האיגוד המוזיקלי האירי (AIMS) כדי לשפר את יכולות השירה והמשחק שלה, ושם הכירו בכשרונה כשחקנית ועודדו אותה להירשם לבית ספר לדרמה בלונדון. רגע לפני שהיא עשתה אודישן עבור תוכנית הכישרונות "I'd Do Anything", היא נדחתה על ידי שני בתי ספר לדרמה, כולל אחד יום לפני האודישן הראשון שלה לתוכנית. בינואר 2013, באקלי סיימה את לימודיה באקדמיה המלכותית לאמנות הדרמה. בשנת 2008 באקלי התמודדה בתחרות הכישרונות "I'd Do Anything" שעלתה לשידור ב-15 במרץ 2008 ברשת BBC One; התכנית מתמקדת במציאת שחקנית שתככב בתפקיד ננסי בהפקה מחודשת של המחזמר "אוליבר!" בתיאטרון וסט אנד. הגמר התקיים ב-31 במאי 2008, ובאקלי הגיעה למקום השני אחרי ג'ודי פרנג'ר. לפני ההצבעה הסופית שאל המנחה גרהם נורטון מי לדעתם היא ננסי. שלושה שופטים הצביעו לבאקלי, ושניים לפרנג'ר. השופטים ג'ון בארומן ודניס ואן אאוטן הצביעו "גודי", ואילו בארי המפריז, קמרון מקינטוש ואנדרו לויד ובר הצביעו "ג'סי". אבל לבסוף הקהל הצביע עבור ג'ודי. השירים שביצעה בתחרות ב-14 בספטמבר 2008 הופיעה באקלי במופע יום הולדת לאנדרו לויד ובר בהייד פארק. היא שרה סולו את השיר "I Don't Know How To Love Him", ואת "Light at the End of the Tunnel" מאופרת הרוק "סטארלייט אקספרס" יחד עם קיישה אמפונסה-בנסון, ניב פרי, רייצ'ל טאקר, דניאל בויס, לואיס ברדלי, בן ג'יימס-אליס וקית' ג'ק. ב-18 בספטמבר הופיעה יחד עם אויפי מולהולנד ועם תזמורת הקונצרטים של RTE בערב משירי אנדרו לויד ובר באולם הקונצרטים הלאומי בדבלין. ב-26 באוגוסט 2008 הופיעה באקלי בטראלי שבמחוז קרי. אחר כך הופיעה בקונצרט צדקה בטיפררי. בשנת 2008 זכתה באקלי בפרס AIMS לשחקנית הטובה ביותר על הופעתה בתפקיד ג'ולי ג'ורדן בהפקה מקומית של המחזמר הידוע "קרוסל". לבאקלי הוצע להיות שחקנית מחליפה לתפקיד ננסי, אבל היא דחתה את ההצעה כדי להופיע בהפקה אחרת. ב-10 באוקטובר 2008 פורסם שבאקלי תופיע בהפקה של "מוזיקת לילה זעירה" מאת סטיבן סונדהיים בתפקיד אן אגרמן בתיאטרון "מנייר צ'וקלייט פקטורי" בלונדון מ-22 בנובמבר 2008 עד 8 במרץ 2009. בהצגה שביים טרוור נאן היא שיחקה לצדן של מורין ליפמן והאנה וודינגהאם. ב-7 באפריל 2009 הועברה ההצגה לתיאטרון גאריק בווסט אנד. "מוזיקת לילה זעירה" ירדה מהבמה ב-25 ביולי 2009. מאז הופיעה בקונצרטים ברחבי בריטניה בהם בקונצרט חג המולד יחד עם מריה פרידמן, רביעיית קנטבילה וטים רייס. בפברואר 2010 הופיעה לצדו של דניאל בויס וקלי פרייס בסדרה של קונצרטים. עוד ב-2013 בעונת הקיץ של תיאטרון שייקספיר גלוב שיחקה בתפקיד מירנדה במחזה "הסערה" וגילמה את הזמרת ארבלה האנט, ואת קייט במחזה "גבריאל" מאת סמואל אדמסון. באקלי גילמה את אמילי סטרונג במיני-סדרה בת ארבעה חלקים "Shades of Love" עיבוד לספר של רוזמונד פילצ'ר. התוכנית שודרה בספטמבר 2013. בספטמבר 2013 הופיעה באקלי לצדו של ג'וד לאו בהפקה של הווסט אנד של המחזה "הנרי החמישי" בתיאטרון נואל קאוורד. היא שיחקה בתפקיד פרדיטה עם להקת התיאטרון של קנת בראנה בהפקה של המחזה "אגדת חורף", שהוקרן בשידור חי בבתי קולנוע ברחבי העולם ב-26 בנובמבר 2015. בשנת 2016 שיחקה באקלי בתפקיד מריה בולקונסקיה במיני-סדרה "מלחמה ושלום", עיבוד של ה-BBC לרומן מאת טולסטוי. היא זכתה לשבחים על תפקידה בכתבה בעיתון הגרדיאן בה נאמר שהופעתה הייתה גולת הכותרת של הפרק השני, ושהיא מגלמת דמות שאמורה להיות לא יפה ואדוקה בצורה "יפהפייה". בשנת 2017 השתתפה באקלי בסדרת הטלוויזיה מבית BBC One; "טאבו" בכיכובו של טום הארדי וגילמה את לורנה באו. בשנת 2021 גילמה באקלי את דמותה הצעירה של לדה בסרטה של מגי ג'ילנהול "הבת האפלה" בעוד את דמותה הבוגרת גילמה אוליביה קולמן. באקלי זכתה לשבחים על תפקידה ואף הייתה מועמדת לפרס אוסקר לשחקנית המשנה הטובה ביותר לשנת 2022; ואף לפרסי הקולנוע הבריטי העצמאי ולפרס אינדפנדנט ספיריט. באקלי הייתה במערכת יחסים עם השחקן האנגלי ג'יימס נורטון בין 2015 ל-2017. היא מתגוררת בנורפוק במזרח אנגליה החל משנת 2022. 2022 - For All Our Days That Tear the Heart - אלבום משותף של באקלי עם הגיטריסט לשעבר של להקת סווייד - ברנרד באטלר (אנ') מדיה וקבצים בנושא ג'סי באקלי בוויקישיתוף ג'סי באקלי, במסד הנתונים הקולנועיים IMDb (באנגלית) ג'סי באקלי, באתר AllMovie (באנגלית) ג'סי באקלי, באתר MusicBrainz (באנגלית) ג'סי באקלי, באתר Discogs (באנגלית) ג'סי באקלי, באתר Genius ג'סי באקלי באתר United Agents יעל שוב, ‏מריאליטי להוליווד: ג'סי באקלי עומדת להתפוצץ לכם על המסך, באתר "Time Out ישראל", 14 באוגוסט 2019 אבנר שביט‏, כוכבת "צ'רנוביל" ממשיכה לכבוש את העולם: ריאיון עם ג'סי באקלי על "השיר של רוז", באתר וואלה, 13 באוגוסט 2019 "Nancy Contestants – Jessie". BBC. 22 במרץ 2008. נבדק ב-10 במאי 2008. {{cite news}}: (עזרה) "War and Peace – Characters – BBC One". BBC. נבדק ב-2016-01-31. Frost, Caroline (13 בינואר 2017). "'Taboo' Star Jessie Buckley: From 'I'd Do Anything' To 'War And Peace', 9 Facts In 90 Seconds". Huffpost Entertainment - United Kingdom. נבדק ב-21 בינואר 2017. {{cite news}}: (עזרה) Webster, Nick (19 באפריל 2008). "Nancy favourite Jessie Buckley was even a star as a MALE lead". Daily Mirror. נבדק ב-3 ביוני 2008. {{cite news}}: (עזרה) "Reviewing the Situation: Final Results, Jodie is Nancy!". BBC. 31 במאי 2008. נבדק ב-31 במאי 2008. {{cite news}}: (עזרה) Shenton, Mark (14 בספטמבר 2008). "Paige, Menzel, Barrowman and More Celebrate Lloyd Webber's Birthday in the Park". Playbill. נבדק ב-1 באוקטובר 2008. {{cite news}}: (עזרה) "Jessie Buckley appeared in NCH, Dublin". Kerry News Blog. 22 בספטמבר 2008. נבדק ב-8 בנובמבר 2008. {{cite news}}: (עזרה) Smith, Alistair (10 באוקטובר 2008). "I'd Do Anything runner-up Buckley to join Lipman in A Little Night Music". The Stage. נבדק ב-10 באוקטובר 2008. {{cite news}}: (עזרה) "Friedman, Rice and Buckley join Cantabile for Christmas concerts – News". The Stage. נבדק ב-10 באוגוסט 2013. {{cite web}}: (עזרה) "Jessie Buckley to appear at Pizza on the Park – News". The Stage. נבדק ב-10 באוגוסט 2013. {{cite web}}: (עזרה) Tripney, Natasha (22 ביולי 2013). "Gabriel". The Stage. נבדק ב-17 באוגוסט 2013. {{cite news}}: (עזרה) Full cast announced for Grandage's Henry V starring Jude Law, who is at the 'peak of his powers' - The Winter’s Tale; Harlequinade; All on Her Own review – a gift to eye and heart "Jessie Buckley, interview: the BBC's War and Peace star on Andrew Lloyd Webber, Dame Judi Dench and competitive karaoke battles", Evening Standard, 16 December 2015. Accessed 24 January 2016 Groskop, Viv (2016-01-10). "War and Peace recap: episode two – forget pecs appeal, it's all about the flop of the fringe". The Guardian (באנגלית בריטית). ISSN 0261-3077. נבדק ב-2016-01-31.